**Kimiko Date-Krumm** (o.s. **Kimiko Date**, jap. クルム伊達公子, *Kurumu Date Kimiko*; s. 28. syyskuuta 1970 Kioto) on japanilainen tennispelaaja. Hän on parhaimmillaan ollut WTA-maailmanlistalla neljäs. Kaksinpelissä Date-Krumm on voittanut urallaan kahdeksan WTA-turnausta ja selviytynyt kolme kertaa Grand Slam -turnauksen välieriin. Nelinpelissä hän on voittanut urallaan kuusi WTA-turnausta.

Ura
---

Kimiko Date-Krumm tehtyään paluun 12 vuoden tauon jälkeen.
Kimiko Date aloitti ammattilaisuransa maaliskuussa 1989. Seuraavan vuoden alussa hän nousi WTA-maailmanlistalla sadan parhaan joukkoon ja selvisi Australian avoimissa 4. kierrokselle. Ensimmäistä kertaa WTA-turnauksen finaaliin hän selvisi vuonna 1991 Los Angelesissa voitettuaan välierissä Gabriela Sabatinin. Finaalissa hän kuitenkin hävisi Monica Selesille erin 6–3 6–1.

Ensimmäisen WTA-turnausvoittonsa Date saavutti Tokiossa Japan Open Tennis Championships -turnauksessa huhtikuussa 1992 voitettuaan finaalissa belgialaisen Sabine Appelmansin. Turnausvoittonsa jälkeen hän nousi ensimmäistä kertaa maailmanlistalla 20 parhaan joukkoon. Hän osallistui myös Barcelonan olympialaisiin. Vuonna 1992 Women's Tennis Association valitsi Daten eniten vuoden aikana kehittyneeksi pelaajaksi (engl. *Most Improved Player Award*).

Vuonna 1993 hän voitti samaisen turnauksen kuin edellisenä vuonna. Tällä kertaa finaalissa vastaan asettui Stephanie Rottier. Vuoden aikana hän myös selvisi kaksi kertaa WTA-turnauksen finaaliin Asia Women's Openissa ja Nichiray Ladies Cupissa. Yhdysvaltain avoimissa hän selvisi puolivälieriin saakka.

Date aloitti vakuuttavasti kauden 1994 voittamalla Sydneyn ATP-turnauksen finaalissa Mary Joe Fernández erin 6–4, 6–2. Australian avointen puolivälierissä Date voitti maailmanlistan nelosen Conchita Martínezin, mutta välierissä hävisi Steffi Grafille. Huhtikuussa hän voitti kolmannen kerran Japan Open -turnauksen.

Vuoden 1995 helmikuussa Date voitti Toray Pan Pacific Open -turnauksen. Turnauksen finaalissa hän voitti Lindsay Davenportin erin 6–1, 6–2. Lisäksi hän selvisi kolme kertaa vuoden aikana WTA-turnauksen finaaliin ilman menestystä. Date pääsi Ranskan avoimissa välieriin häviten Arantxa Sánchez Vicariolle ja Wimbledonissa puolivälieriin Jana Novotnálle. 13. marraskuuta hän saavutti maailmanlistan neljännen sijan.

Vuonna 1996 Date voitti Japan Open -turnauksen sekä kaksin- että nelinpelin. Wimbledonissa hän pääsi välieriin saakka, mutta hävisi Steffi Grafille. Elokuussa hän voitti San Diegon turnauksen. Atlantan olympialaisissa hän selvisi puolivälieriin.

Vuonna 2002 hän meni naimisiin saksalaisen moottoriurheilija Michael Krummin kanssa ja vaihtoi sukunimensä Date-Krummiksi.

Date-Krumm teki paluun kilpakentille vuonna 2008 voittaen kolme ITF-tason turnausta. Tammikuussa 2009 Date-Krumm selvisi karsintojen kautta Australian avointen pääsarjaan. Hän kuitenkin hävisi ensimmäisellä kierroksella virolaiselle Kaia Kanepille. Hän sai villin kortin Wimbledonin tennisturnaukseen 2009, mutta hävisi ensimmäisellä kierroksella tanskalaiselle Caroline Wozniackille. Syyskuussa 2009 hän voitti Hansol Korea Open -turnauksen Soulissa. Puolivälierissä hän voitti Daniela Hantuchován ja välierissä Marija Kirilenkon. Loppuottelussa hän voitti espanjalaisen Anabel Medina Garriguesin lukemin 6–3, 6–3. Hänestä tuli toiseksi vanhin WTA-turnauksen voittaja.

Ranskan avoimissa 2010 Date-Krumm voitti ensimmäisellä kierroksella entisen maailmanlistan ykköspelaaja Dinara Safinan, mutta hävisi toisella kierroksella Jarmila Gajdosovalle. Lokakuussa Osakan HP Openissa hän voitti turnauksen ykkössijoitetun Samantha Stosurin ja kolmanneksi sijoitetun Shahar Pe'erin, mutta hävisi finaalin Tamarine Tanasugarnille.

Turnausvoitot
-------------

### Kaksinpeli (8)

| Ennen vuotta 2009 | Vuodesta 2009 |
| --- | --- |
| Grand Slam -turnaukset (0) |
| Olympiakullat (0) |
| WTA Championships (0) |
| Tier I (1/1) | Premier Mandatory (0/0) |
| Tier II (3/2) | Premier 5 (0/0) |
| Tier III (3/3) | Premier (0/0) |
| Tier IV & V (0/0) | International (1/1) |

|  |  |  |  |  |  |
| --- | --- | --- | --- | --- | --- |
| **Nro** | **Pvm** | **Turnaus** | **Kenttä** | **Vastustaja** | **Tulos** |
| 1. | 12. huhtikuuta 1992 | Tokio, Japani (Japan Open) | Kova | Belgia Sabine Appelmans | 7–5, 3–6, 6–3 |
| 2. | 11. huhtikuuta 1993 | Tokio, Japani (Japan Open) | Kova | Alankomaat Stephanie Rottier | 6–1, 6–3 |
| 3. | 16. tammikuuta 1994 | Sydney, Australia | Kova | Yhdysvallat Mary Joe Fernández | 6–4, 6–2 |
| 4. | 10. huhtikuuta 1994 | Tokio, Japani (Japan Open) | Kova | Yhdysvallat Amy Frazier | 7–5, 6–0 |
| 5. | 5. helmikuuta 1995 | Tokio, Japani (Pan Pacific) | Matto | Yhdysvallat Lindsay Davenport | 6–1, 6–2 |
| 6. | 21. huhtikuuta 1996 | Tokio, Japani (Japan Open) | Kova | Yhdysvallat Amy Frazier | 7–5, 6–4 |
| 7. | 25. elokuuta 1996 | San Diego, Yhdysvallat | Kova | Espanja Arantxa Sánchez Vicario | 3–6, 6–3, 6–0 |
| 8. | 27. syyskuuta 2009 | Soul, Korean tasavalta | Kova | Espanja Anabel Medina Garrigues | 6–3, 6–3 |

### Nelinpeli (3)

| Ennen vuotta 2009 | Vuodesta 2009 |
| --- | --- |
| Grand Slam -turnaukset (0) |
| Olympiakullat (0) |
| WTA-mestaruudet (0) |
| Tier I (0) | Premier Mandatory (0) |
| Tier II (0/1) | Premier 5 (0) |
| Tier III (1/0) | Premier (0) |
| Tier IV & V (0) | International (2/3) |

|  |  |  |  |  |  |  |
| --- | --- | --- | --- | --- | --- | --- |
| **Nro** | **Pvm** | **Turnaus** | **Kenttä** | **Pari** | **Vastustaja** | **Tulos** |
| 1. | 21. huhtikuuta 1996 | Tokio, Japani (Japan Open) | Kova | Japani Ai Sugiyama | Yhdysvallat Amy FrazierYhdysvallat Kimberly Po | 7–6(6), 6–7(6), 6–3 |
| 2. | 16. lokakuuta 2011 | Osaka, Japani (HP Open) | Kova | Kiina Zhang Shuai | Yhdysvallat Vania KingKazakstan Jaroslava Švedova | 7–5, 3–6, [11–9] |
| 3. | 15. huhtikuuta 2012 | Kööpenhamina, Tanska | Kova (sisä) | Japani Rika Fujiwara | Ruotsi Sofia ArvidssonViro Kaia Kanepi | 6–2, 4–6, [10–5] |

CommonsCommons
Wikimedia Commonsissa on kuvia tai muita tiedostoja aiheesta **Kimiko Date-Krumm**.

Lähteet
-------

* Kimiko Date-Krumm WTA:n sivuilla (englanniksi)

### Viitteet

1. ↑  Japanilaispelaajasta naisten WTA-kiertueen toiseksi vanhin voittaja *HS.fi*.  27.9.2009. Sanoma News Oy. Viitattu 27.9.2009.
2. ↑  Kimiko Date-Krumm *wtatennis.com*. WTA. Viitattu 22.6.2011. (englanniksi)

Aiheesta muualla
----------------

* Kimiko Date-Krummin kotisivut (Arkistoitu – Internet Archive)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
	+ 2
* WorldCat
	+ 2

 |
|  |
| Kansalliset | 
* Japani
	+ 2

 |
|  |
| Tieteilijät | 
* CiNii
	+ 2

 |

 |